Borgere udenfor EU kan ansøge om et praktikophold i Danmark inden for landbrug, skovbrug og gartneri, hvis de opfylder særlige uddannelsesmæssige betingelser:
Ansøgeren skal være fyldt 18 år, men ikke 30 år på ansøgningstidspunktet.
Ansøgeren skal have bestået en sprogprøve på A2 niveau på dansk, svensk, norsk eller tysk eller engelsk.
Ansøgeren skal være i gang med en relevant grøn uddannelse i hjemlandet.
Praktikopholdet skal supplere ansøgerens uddannelse i hjemlandet.
Praktikopholdet kan maksimalt vare 18 måneder.
Løn og arbejdsforhold skal følge danske regler.
Praktikværten skal være godkendt af Jordbrugets Uddannelser til at modtage praktikanter.